לימבורג (בלגיה)

לִימבּוּרג (בהולנדית: Limburg, הגייה מקורבת: לִימְבֶּרְך; בצרפתית: Limbourg, הגייה מקורבת: lɛ̃buʁ), המכונה גם לימבורג הבלגית, הוא מחוז בבלגיה, באזור פלנדריה. לימבורג הוא המחוז המזרחי ביותר, מבין חמש המחוזות בפלנדריה, כולם דוברי הולנדית. בינואר 2024, מנתה אוכלוסיית מחוז לימבורג 900,098 תושבים.

 מיקום וגאוגרפיה 
מחוז לימבורג שוכן ממערב לנהר המז (בהולנדית: Maas), שמפריד בינו לבין מחוז לימבורג שבהולנד, הנושא את אותו שם. מדרום גובל המחוז במחוז  באזור ולוניה הדובר צרפתית. מצפון וממערב נמצאים השטחים ההיסטוריים של דוכסות בראבנט שבחלוקה המודרנית של בלגיה הם המחוזות הפלמיים , מחוז אנטוורפן ומחוז צפון בראבנט שבהולנד.

שטחו של מחוז לימבורג הוא 2,427 קילומטרים רבועים ובו 44 רשויות מקומיות. בין הרשויות המקומיות נמצאות , סן-טרון,  ו שנוסדה בעת הרומית ונחשבת לעיר העתיקה ביותר בבלגיה.

מרכז מחוז לימבורג הבלגית נחצה ממזרח למערב על ידי נהר דמר ותעלת אלברט העוברים במסלול דומה. אגן הניקוז של הדמר מכסה את רוב החלקים המרכזיים והדרומיים של המחוז, למעט הפינה הדרום-מזרחית, בה זורם  בצרפתית: Geer) סמוך ל ונשפך לנהר מז, בעיר מאסטריכט.

החלק הדרומי של לימבורג שייך לאזור החקלאי הפורה  (נהגה: האספנחאו), המאופיין באדמות עשירות, חקלאות אינטנסיבית וגידול פירות ולכן הוא עתיר אוכלוסייה לאורך ההיסטוריה.

צפונית לנהר דמר ולתעלת אלברט משתרע אזור , המאופיין באדמות חוליות, שטחי כרי עשב ויערות. אזור זה היה דליל אוכלוסין בעבר, אך החל מהמאה ה-19, עם תחילת כריית הפחם, נמשכה אליו הגירה, כולל ממדינות ים-תיכוניות.

 אטימולוגיה 
 ההיסטוריה של השם 
ממוזער| מפה המציגה את שתי הפרובינציות העכשוויות הנקראות לימבורג (האדומה בבלגיה והחומה בהולנד), וכן את הדוכסות מימי הביניים שעל שמה שתיהן קרויות.
השם "לימבורג" לא שויך לאזור לימבורג הבלגית עד המאה ה-19. בעבר, האזור היה חלק מ"רוזנות לון" (County of Loon), אחת הישויות המרכזיות בנסיכות-הבישופות של לייז'. בסוף המאה ה-18, לאחר המהפכה הצרפתית וכיבוש צרפת את ארצות השפלה, נכלל האזור במחוז המז התחתון של הרפובליקה הצרפתית הראשונה (ולאחר מכן האימפריה הצרפתית הראשונה), לצד שטחים שעתידים היו להפוך לחלק מלימבורג ההולנדית.

לאחר תבוסת נפוליאון וכינוס קונגרס וינה ב-1815, הפך האזור לפרובינציית לימבורג בממלכת ארצות השפלה המאוחדות (הולנד).

בעקבות המהפכה הבלגית (1830), חולקה הפרובינציה ב-1839 לפי הסכם לונדון: החלק המערבי סופח לבלגיה, והחלק המזרחי נותר בהולנד. שני החלקים שמרו על השם "לימבורג".

 שפה 
כמו בכל המחוזות הפלמיים, השפה הרשמית היא הולנדית, אך שתי רשויות מקומיות, הרסטפה וורן, רשאיות, במידה מסוימת, להשתמש בצרפתית כדי לתקשר עם אזרחיהן.

כמה וריאציות של לימבורגית עדיין בשימוש פעיל בניבים שונים שלהם תכונות משותפות עם גרמנית והולנדית כאחד. ההמנון הרשמי של לימבורג הבלגית וההולנדית, "לימבורג מולדתי" (Limburg mijn Vaderland) ויש לו גרסאות בניבים לימבורגיים שונים, מבטאים הקרובים יותר להולנדית במערב, ועד לניבים ייחודיים ליד נהר המז.

כמו בשאר חלקי פלנדריה, נמצאה רמה גבוהה של רב-לשוניות באוכלוסייה. לימבורג קרובה לגרמניה ולוולוניה, ובשל הקשרים ההיסטוריים, הפוליטיים, התרבותיים והכלכליים ביניהן, צרפתית וגרמנית הן שפות שגורות במחוז.

 כלכלה 
 נתונים כלליים 
בשנת 2018 היה התוצר המקומי הגולמי (GDP) של המחוז 28.7 מיליארד אירו. התמ"ג לנפש, מותאם לכוח קנייה, היה 29,000 אירו או 96% מהממוצע ב-27 המדינות האיחוד האירופי באותה שנה.

 חקלאות 
ממוזער|דובדבנים, אחד הגידולים החשובים בלימבורג
בדרום המחוז מיוצרים למעלה מ-50% מהתוצרת החקלאית הבלגית.

 פחם 
כריית פחם הייתה תעשייה חשובה במאה ה-20, אך הסתיימה במחוז זה.

 תעשייה ומחקר 
במחוז לימבורג ובמיוחד בעיר גנק וסביבה קיימת תעשייה כבדה וכימית, אך הדגש עבר לעידוד חדשנות. מפעל פיליפס הישן משמש כקמפוס מחקר, לאוניברסיטת האסלט יש פארק מדע צמודו מכרה הפחם בגנק הפך ל"ת'ור פארק" (Thor Park), ובו פועל "אנרג'יוויל" (Energyville), מרכז מחקר משותף למספר אוניברסיטאות ומכוני מחקר.

 תיירות 
ממוזער|מרוץ אופניים. הרוכב הבלגי Eric Vanderaerden
באופן כללי, לימבורג מקדמת תיירות פעילה, עם אטרקציות מפורסמות כמו היותה "גן עדן לרוכבי אופניים". בנוסף, ניתן לטייל בשמורות טבע כמו הפארק הלאומי "קמפן העילי".

 אתרים תיירותיים במחוז 
 המוזיאון הפתוח של Bokrijk ליד גנק.
 הפארק הלאומי בקמפן: High Kempen National Park.
 מסלול המרוצים טרלמן (Terlaemen) בזולדר (Zolder), שם נערכו מרוצי פורמולה 1 רבים ומרוצי מכוניות אחרות וכן גם שתי אליפויות עולם במרוצי אופניים.
 טירות ואתרים היסטוריים בלימבורג.

 קישורים חיצוניים 



 הערות שוליים 

קטגוריה:בלגיה: אזורים
קטגוריה:בלגיה: היסטוריה
קטגוריה:פלנדריה: גאוגרפיה